CELEX: 62014TN0418
Language: ro
Date: 2014-05-25 00:00:00
Title: Cauza T-418/14: Acțiune introdusă la 25 mai 2014 – Sina Bank/Consiliul

25.8.2014   
            
            
               RO
            
            
               Jurnalul Oficial al Uniunii Europene
            
            
               C 282/40
            
         Acțiune introdusă la 25 mai 2014 – Sina Bank/Consiliul
   (Cauza T-418/14)
   2014/C 282/53
   Limba de procedură: engleza
   
      Părțile
   
   
      Reclamantă: Sina Bank (Teheran, Iran) (reprezentanți: B. Mettetal și C. Wucher-North, avocați)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               Anularea deciziei Consiliului adoptată în urma modificării cuprinse în notificarea din 15 martie 2014 în atenția persoanelor și entităților care fac obiectul unor măsuri restrictive prevăzute în Decizia 2010/413/PESC a Consiliului (1) și în Regulamentul (UE) nr. 267/2012 (2) al Consiliului privind adoptarea de măsuri restrictive împotriva Iranului (JO C 77, p. 1), care prevede că Decizia 2010/413/PESC a Consiliului și Regulamentul (UE) nr. 267/2012 continuă să afecteze direct reclamanta;
            
         
               —
            
            
               anularea punctului I.B.8 din anexa IX la Regulamentul (UE) nr. 267/2012 al Consiliului, în măsura în care afectează în continuare reclamanta în mod direct, astfel cum se menționează în notificarea din 15 martie 2014;
            
         
               —
            
            
               obligarea Consiliului la plata propriilor cheltuieli de judecată, precum și a cheltuielilor de judecată efectuate de reclamantă.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv întemeiat pe faptul că Decizia Consiliului în urma modificării cuprinse în notificarea din 15 martie 2014 a încălcat cerințele procedurale privind o motivare corespunzătoare, respectarea dreptului la apărare și dreptul la o protecție jurisdicțională efectivă.
            
         
               2.
            
            
               Al doilea motiv întemeiat pe faptul că Bank nu are legătură cu dobânda „Daftar” și nu contribuie la finanțarea așa-numitor dobânzi strategice ale statului și nici la programul său nuclear. Prin urmare, criteriile esențiale pentru includerea pe listă în temeiul actelor atacate nu sunt îndeplinite în ceea ce privește Bank și/sau Consiliul a săvârșit o eroare vădită de apreciere stabilind dacă aceste criterii au fost sau nu au fost respectate. Consiliul nu a aplicat nici modalitatea de verificare corespunzătoare.
            
         
      (1)  Decizia Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, p. 39).
   
      (2)  Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (JO L 88, p. 1).